DOI: 10.14457/tu.the.2018.155
title: แผนธุรกิจจำหน่ายและติดตั้งเครื่องปรับอากาศสำหรับโรงงานอุตสาหกรรม

description: เนื่องจากบริษัท เบสท์ คอนซัลเทชั่น จำกัด ผู้ให้บริการด้านการจำหน่ายและติดตั้งฉนวนกันความร้อน กันเสียง งานปรับปรุงอาคาร ได้เล็งเห็นถึงโอกาสจากการให้บริการธุรกิจเดิมต่อกลุ่มเป้าหมายเดิมซึ่งเป็นลูกค้ากลุ่มโรงงานอุตสาหกรรมเป็นหลัก จึงได้พัฒนาโอกาสที่มีอยู่นี้ร่วมมือกับกลุ่มพันธมิตร บริษัท ไทย ทาซากิ เอ็นจิเนียริ่ง จำกัด ซึ่งมีความสามารถในการผลิตและจำหน่ายเครื่องปรับอากาศคุณภาพสูง โดยบริษัทฯ อาศัยความได้เปรียบจากความสัมพันธ์ส่วนบุคคลอันดี เพื่อต่อยอดโอกาสทางธุรกิจในอนาคตจากการวิเคราะห์ข้อมูลสภาพปัจจัยภายนอกที่เกิดขึ้น และกำลังจะเกิดขึ้น ณ ปัจจุบัน พบว่า ธุรกิจเครื่องปรับอากาศ ยังสามารถเติบโตต่อเนื่องได้อีกมาก โดยเฉพาะในเขตเศรษฐกิจพิเศษภาคตะวันออก หรือ Eastern Economic Corridor: EEC ซึ่งคาดว่าจะสามารถดึงดูดนักลงทุนต่างชาติ โดยเฉพาะนักลงทุนชาวญี่ปุ่นที่เป็นกลุ่มเป้าหมายหลักของบริษัทฯ ให้มาลงทุนอุตสาหกรรมในพื้นที่เขตดังกล่าว รวมถึงนักลงทุนต่างชาติเดิมที่ประกอบกิจการมากกว่า 7ปีขึ้นไป ซึ่งอาจมีแนวโน้มปรับปรุงเครื่องปรับอากาศที่มีอยู่เดิม เป็นเครื่องปรับอากาศรุ่นใหม่ที่มีเทคโนโลยีที่ล่าสุด Oil Free Centrifugal Chiller เพื่อความคุ้มค่าในระยะยาวการวางกลยุทธ์หลักของบริษัทฯ สำหรับกิจการจึงเป็นรูปแบบ Growth Diversification Strategy ซึ่งมีรูปแบบการเติบโตจากภายนอก External Growth ผ่านความร่วมมือจากพันธมิตรต่างๆ และดำเนินกลยุทธ์รูปแบบ Cost Leadership เพื่อให้สามารถส่งมอบสินค้าและบริการแก่ลูกค้ากลุ่มเป้าหมายด้วยความคุ้มค่า และเฉพาะเจาะจงต่อลูกค้าอย่างสูงสุดแผนการดำเนินงานด้านการตลาด ในระยะ 5ปีแรก บริษัทฯเลือกกลุ่มเป้าหมายคือ นักลงทุนเดิมในอุตสาหกรรมสัญชาติ ญี่ปุ่น ซึ่งตั้งอยู่บนพื้นที่ของนิคมอุตสาหกรรม และลูกค้าเดิมของบริษัทฯ โดยอาศัยจุดเด่นด้านความคุ้มค่า และความสามารถในการให้บริการอย่างเฉพาะเจาะจง สำหรับการเข้าถึงกลุ่มลูกค้าเป้าหมายนั้น บริษัทเลือกใช้วิธีการสื่อสารผ่านพนักงานขาย Personal Selling ของบริษัทฯ และจากกลุ่ม Key Influence ที่ประกอบไปด้วย ผู้ออกแบบงานระบบ ที่ปรึกษางานโครงการ ผู้รับเหมางานโครงการ ซึ่งบริษัท คาดว่าจะสามารถติดตั้งเครื่องปรับอากาศสำหรับอุตสาหกรรมได้อย่างน้อย 15โครงการในปี พ.ศ. 2562 และ 30โครงการตั้งแต่ปี พ.ศ. 2564 เป็นต้นไปสำหรับแผนปฏิบัติการ ด้วยบริษัทฯเพิ่งเข้าสู่ธุรกิจด้านเครื่องปรับอากาศนั้น ในช่วง 1 ปีแรก บริษัทฯยังขาดบุคลากรสำหรับการออกแบบ ประเมิน ติดตั้งเครื่องปรับอากาศ แต่ในขณะเดียวกันนี้ บริษัทฯได้อาศัยความได้เปรียบจากความสัมพันธ์อันดีจากทั้ง ทาซากิ และเครือข่ายผู้รับเหมาติดตั้งงานระบบ ให้สนับสนุนในด้านต่างๆช่วง 1 ปีแรก และภายในปีที่ 2 บริษัทฯคาดว่าจะมีความพร้อมอย่างเต็มที่โดยเฉพาะทรัพยากรบุคคลสำหรับรองรับการให้บริการที่มีแนวโน้มเติบโตในอนาคตและแผนด้านการเงินนั้น บริษัทฯตั้งเป้าหมายรายได้ในปีที่ 3 ที่ 50ล้านบาท และในปีที่ 5 ที่ 100ล้านบาท ผ่านการใช้งบลงทุนในกิจการปีแรก ที่ 2ล้านบาท พร้อมกับการกู้เงินระยะยาวที่ 2ล้านบาท สำหรับหมุนเวียนกระแสเงินสดในกิจการเพื่อดำเนินการ โดยนโยบายสำคัญของบริษัทฯที่มีความได้เปรียบสูงกล่าวคือ การไม่มีสินค้าคงคลังในกิจการ เนื่องจากงานแต่ละโครงการนั้นเป็นงานที่มีความเฉพาะเจาะจง ต้องใช้วิธีสั่งซื้อเครื่องปรับอากาศที่ตรงเฉพาะรุ่นเท่านั้น อย่างไรก็ดี เนื่องจากธุรกิจเครื่องปรับอากาศ เป็นสินค้าที่สามารถทดแทนได้อย่างสมบูรณ์ ประกอบกับต้นทุนในอุตสาหกรรมที่ค่อนข้างสูง การแข่งขันในคู่แข่งที่สูง จึงทำให้การสร้างผลกำไรขั้นต้นอยู่ที่ร้อยละ 25 เท่านั้น ในขณะเดียวกัน บริษัทฯยังมีค่าใช้จ่ายคงที่ซึ่งประมาณอยู่ในปีแรกที่ 4.35ล้านบาท และคาดว่าจะเพิ่มขึ้นอย่างต่อเนื่อง จึงเป็นประเด็นสำคัญที่การดำเนินกิจการในปีแรก ต้องมีรายได้ไม่ต่ำกว่า 20ล้านบาท เพื่อให้บริษัทฯ ยังสามารถดำเนินกิจการผ่านกระแสเงินสดที่เป็นบวก เนื่องจากหากไม่สามารถสร้างรายได้ถึง 20ล้านบาทได้นั้น บริษัทฯอาจต้องพิจารณาถึงแผนการฉุกเฉินในอนาคตสำหรับแผนฉุกเฉินนั้น เป็นแผนรองรับในกรณีที่หากการดำเนินการของบริษัทฯ ไม่เป็นไปตามแผนธุรกิจนี้ ประกอบกับการไม่สามารถแก้ไขสถานการณ์ที่อาจเกิดขึ้นจนส่งผลกระทบต่อธุรกิจ บริษัทฯสามารถเลือกที่จะออกจากธุรกิจนี้ได้อย่างทันทีทันใด เนื่องจาก เงินลงทุนในกิจการค่อนข้างน้อย และความยืดหยุ่นของบริษัทฯที่มีอยู่สูงสุดท้ายนี้ บริษัทคาดหวังว่าการดำเนินงานภายใต้แผนต่างๆ จะสามารถนำพาให้บริษัทฯเติบโตสู่การเป็นมืออาชีพด้านการจำหน่าย ติดตั้งบริการเครื่องปรับอากาศสำหรับงานอุตสาหกรรม